Elke dag bestaan uit ’n teksvers, dagstukkie, ’n praktiese ‘doen-wenk’, gebed en ‘n voorstel om meer in die Woord oor die onderwerp te lees. Die uitgangspunt is om na Jesus se verhoudings op te let en daardeur te leer.
Elize Parker is die skrywer van verskeie tydskrifverhale, kortverhale en romans. Sy het al verskeie Christelike romans die lig laat sien waarvan die jongstes Eersteling, Soos sagte kerslig en Gewete van klip is. ’n Gebedeboek, Hartsgebede en beloftes vir die siel met die Paasgebeure as tema, het in Maart 2016 die lig gesien. Sy is ’n gesoute joernalis en tans omgewingsverslaggewer by Die Laevelder. Benewens haar skryfwerk bied sy ook verskeie radioprogramme aan.